Mercedes Gallego (Sabadell, 1970) és una periodista sabadellenca, autora especialitzada en política internacional i la cobertura de conflictes, guerres i desastres naturals. Ha treballat com a corresponsal estrangera  per a diversos diaris espanyols des de 1994. Al 2003, va ser l'única dona espanyola que va participar en el programa de periodistes encastats que van acompanyar les tropes dels Estats Units durant la invasió de l'Iraq. La seva experiència com a dona periodista a l'Iraq va quedar plasmada en el seu llibre Més enllà de la batalla: Una corresponsal de guerra a l'Iraq. En ell l'autora denuncia els abusos sexuals dels quals va ser testimoni en el si de les forces armades nord-americanes. Gallego també va ser coautora del documental titulat "Rape in the Ranks: the Enemy Within" al costat de la reportera belga Pascal Bourgaux (2009). Actualment és corresponsal del Grup Vocento als Estats Units i participa freqüentment al programa “Pura Política” del Canal NY1 Notícies com a comentarista polític.